Saya mau tau Al An’am 79 dari Kesufian. Jelaskan dalam bahasa melayu

"Sesungguhnya aku hadapkan muka dan diriku kepada Allah yang menciptakan langit dan bumi, sedang aku tetap di atas dasar tauhid dan bukanlah aku dari orang-orang yang menyekutukan Allah (dengan sesuatu yang lain)"

Ayat di atas jelas menunjukkan sekiranya kita tak kenal wajah kita yang sebenar, kita sebenarnya masih menyekutukan Allah. Auzubillahiminzalik.

Jadi bagaimana untuk membuat diri (ROH) kita berzikir? Adakah dengan lidah, adakah dengan fikiran, adakah dengan hati? Zikirlah dengan perkara yang terdekat dengan ROH yakni nafas, roh yang membuat kita bernafas supaya kita terus hidup.

Perhubungan kita (roh) dengan Allah sebenarnya memberi kesan energi ROH. Semakin kita berhubung atau ingat (zikir), semakin kuat. Bergitu juga jikalau kika lupa atau lalai, semakin lemah energi ROH kita. Umpama kita mengecas bateri telefon yang dihidupkan, jikalau kita terus mengecas, bateri telefon sentiasa penuh. Jikalau kita berhenti, bateri akan lemah sedikit demi sedikit. Energi ROHlah yang memberi impak kepada fizikal kita, rohani kita, fikiran kita, gerak laku kita, tumpuan kita. Dengan Energi yang kuat dapat merawat penyakit fizikal dan rohani. Menghalang gangguan sihir, malah merawat sel-sel badan yang rosak. Perasankah anda kebanyakan orang alim/wali umur mereka selalunya panjang, itu adalah asbab mereka selalu ingat (zikir) kepada Allah. Dengan selalu berzikir juga akan membuang sifat sifat buruk kita, membuang kekotoran hati kita dan mencegah kita dari melakukan dosa. Lihat betapa dengan mengingati Allah sahaja, Allah sudah beri kita semuanya. Orang-orang yang selalu ingatkan Allah akan sentiasa dalam rahmat dan pertolongan dari Allah.

Tuan-tuan yang dirahmati Allah sekalian, inilah salah satu cara untuk anda mengenal diri anda. Apabila anda mengenali diri anda, barulah anda kenal siapa pencipta anda. Bagaimanakah selama ini kita beribadat tanpa mengenal Allah, kita beribadat tanpa ingat kepada Allah. Adakah semua ibadat kita akan diterima? Tauhid kita tidak bulat kepada Allah, amalan kita akan rosak, akhlak kita akan jadi buruk.

Inilah asas kepada kepada segala ilmu, orang yang selalu ingat Allah akan sentiasa tenang dan melihat semua kejadian dan perkara perkara yang berlaku kepada mereka adalah dari ALLAH. Mereka tidak lagi akan mensyirikkan ALLAH. Semuanya dari ALLAH. Mereka tidak lagi akan marah-marah, malah akan sentiasa tersenyum walaupun menerima ujian yang sangat besar.

Allah Yang Maha Besar selalu mengingatkan kita di dalam kitab-Nya Al-Quran Al-Karim supaya berzikirlah seperti berikut:

“Dan sebutlah nama Tuhanmu pada waktu pagi dan petang, dan pada sebahagian dari malam, maka sujudlah kepada-Nya dan bertasbihlah kepada-Nya pada bahagian yang panjang pada malam hari.”  Surah 76: Al Insan, Ayat 25 & 26

“Dan sebutlah nama Tuhanmu dalam hatimu dengan merendahkan diri dan rasa takut, dan dengan tidak meninggikan suara, pada waktu pagi dan petang, dan janganlah kamu termasuk orang-orang yang lalai.”    Surah 7: Al A’raf,  Ayat 205

“Orang-orang yang mengingati Allah sambil berdiri atau duduk atau dalam keadaan berbaring dan mereka memikirkan tentang penciptaan langit dan bumi (seraya berkata) “Ya Tuhan kami, tiadalah Engkau menciptakan ini dengan sia-sia, Maha Suci Engkau, maka peliharalah kami dari seksa neraka.” Surah 3: Ali Imran Ayat 191

“Sesungguhnya Akulah Allah, tidak ada Tuhan selain-Ku, maka sembahlah Aku dan dirikanlah solat untuk mengingat Aku.”   Surah 20 Ta Ha Ayat 14

“Sesungguhnya telah ada pada diri Rasulullah itu suri teladan yang baik bagimu (iaitu) bagi orang yang mengharap (rahmat) Allah dan (kedatangan) hari kiamat dan dia banyak menyebut nama Allah.” Surah 33: Al-Ahzab Ayat 21

Dari Bukhari, Muslim, Tirmidhi dan Ibn Majah, diriwayatkan oleh Abu Hurairah r.a: Rasulullah s.a.w bersabda: Allah s.w.t berfirman: Aku adalah berdasarkan kepada sangkaan hamba-Ku terhadap-Ku. Aku bersamanya ketika dia mengingati-Ku. Apabila dia mengingati-Ku dalam dirinya, nescaya aku juga akan mengingatinya dalam diri-Ku. Apabila dia mengingati-Ku di majlis, nescaya Aku juga akan mengingatinya di dalam suatu majlis yang lebih baik daripada mereka. Apabila dia mendekati-Ku dalam jarak sejengkal, nescaya Aku akan mendekatinya dengan jarak sehasta. Apabila dia mendekati-Ku sehasta, nescaya Aku akan mendekatinya dengan jarak sedepa. Apabila dia datang kepada-Ku dalam keadaan berjalan seperti biasa, nescaya Aku akan datang kepadanya seperti berlari-lari anak.

Diriwayatkan daripada Abu Hurairah r.a katanya: Nabi s.a.w bersabda: Sesungguhnya Allah s.w.t Yang Maha Memberkati lagi Maha Tinggi memiliki para Malaikat yang mempunyai kelebihan yang diberikan oleh Allah s.w.t. Para Malaikat selalu mengelilingi bumi. Para Malaikat sentiasa memerhati majlis-majlis zikir. Apabila mereka dapati ada satu majlis yang dipenuhi dengan zikir, mereka turut mengikuti majlis tersebut di mana mereka akan melingkunginya dengan sayap-sayap mereka sehinggalah memenuhi ruangan antara orang yang menghadiri majlis zikir tersebut dan langit. Apabila orang ramai yang hadir dalam majlis tersebut beredar, para malikat naik ke langit.